标题：刘仁赡
刘仁赡百科名片
刘仁赡（900－957），仁赡，字守惠，彭城（今江苏徐州）人。仕南唐，累官武昌节度使，徙清淮军节度使，镇寿州。周师入淮，仁赡坚守不下。会病甚，其副使孙羽以城降，世宗命舁至帐前，赐以玉带御马，拜检校太尉兼中书令天平军节度使。是日卒，年五十八，追封彭城郡王。
五代南唐大将。后周攻唐，周世宗、赵匡胤攻寿春，破城外数寨，他坚守州城不降。后刘仁赡病得不省人事，其副使孙羽等率成余人奉表出降。翌日，刘仁赡卒。
周世宗占领寿春后，为旌表其节，复共清淮军为忠正军，并追封其为彭城郡王。宋代加谥“忠肃”。明代又于寿州城内建忠肃王庙以祀之。刘仁赡的忠节至今仍受到人们的景仰。
史籍相关记载
刘仁赡，略通儒术，好兵书，在泽国甚有声望。吴知之，累迁为伪右监门卫将军，历黄、袁二州刺史，所至称治。洎李景僭袭伪位，俾掌亲军，迁鄂州节度使。居数年，复以兵柄任之，改寿州节度使。及王师渡淮，而仁赡固守甚坚。洎世宗驻跸于其垒北，数道齐攻，填堑陷壁，昼夜不息，如是者累月。世宗临城以谕之，而仁赡但逊词以谢。及车驾还京，命李重进总兵守之，复乘间陷我南寨。自是围之愈急，城中饥死者甚众。三年冬，淮寇复来救援，列寨于紫金山，夹道相属，累然数十里，垂及寿壁，而重进兵几不能支，世宗患之，遂复议亲征。车驾至寿春，命今上率师破紫金山之众，擒其应援使陈承昭以献。仁赡闻援兵既败，计无所出，但扼腕浩叹而已。会世宗以紫金山之捷，飞诏以谕之，时仁赡卧疾已亟，因翻然纳款，而城内诸军万计，皆屏息以听其命。及见于行在，世宗抚之甚厚，赐与加等，复令入城养病，寻授天平军节度使、兼中书令。制出之日，薨于其家，年五十八。世宗闻之，遣使吊祭，命内臣监护丧事，追封彭城郡王。后以其子崇赞为怀州刺史。仁赡轻财重士，法令严肃，重围之中，其子崇谏犯军禁，即令斩之，故能以一城之众，连年拒守。逮其来降，而其下未敢窃议者，保其后嗣，抑有由焉。
文明崇赞仕周，累为郡守。幼子崇谅，后自江南归于本朝，亦位至省郎。
刘仁赡故事一则
五代后周的军队围攻南唐的寿春（今安徽寿县），攻了一年多还没有攻下来，可是城里的粮食已尽。……寿春守将刘仁赡请求调边镐来守城，自己带领军队跟敌人决战。齐王李景达不答应，刘仁赡气得生病。他的小儿 子刘崇谏半夜里划小船偷渡到淮北，被一个小军官抓住刘仁赡立即下令把他腰斩，左右官员都不敢求情搭救。监军使周廷构到中门大哭，以此来营救刘崇谏。刘仁赡不答应。周廷构又派人去向刘夫人求救，刘夫人说：“我对崇谏不是不疼爱啊，但是军法是不能徇私的，名节是不能亏损的。如果饶恕了他，那么刘家就会成了不 忠的家庭，我和他父亲还有什么面孔去见将士们呢！”于是催促立即斩了她的孩子，而后办丧事。将士们都被感动得流下了眼泪。
《死节传》中的刘仁赡
仁赡字守惠，彭城人也。父金，事杨行密，
为濠、滁二州刺史，以骁勇知名。仁赡为将，轻财重士，法令严肃，少略通兵书。
事南唐，为左监门卫将军、黄袁二州刺史，所至称治。李景使掌亲军，以为武昌
军节度使。周师征淮，先遣李谷攻自寿春，景遣将刘彦贞拒周兵，以仁赡为清淮
军节度使，镇寿州。李谷退守正阳浮桥，彦贞见周兵之却，意其怯，急追之。仁
赡以为不可，彦贞不听，仁赡独按兵城守。彦贞果败于正阳。
世宗攻寿州，围之数重，以方舟载炮，自淝河中流击其城；又束巨竹数十万
竿，上施版屋，号为“竹龙”，载甲士以攻之，又决其水砦入于淝河。攻之百端，
自正月至于四月不能下，而岁大暑，霖雨弥旬，周兵营寨水深数尺，淮、淝暴涨，
炮舟竹龙皆飘南岸，为景兵所焚，周兵多死。世宗东趋濠梁，以李重进为庐、寿
都招讨使。景亦遣其元帅齐王景达等列砦紫金山下，为夹道以属城中。而重进与
张永德两军相疑不协，仁赡屡请出战，景达不许，由是愤惋成疾。
明年正月，世宗复至淮上，尽破紫金山砦，坏其夹道，景兵大败，诸将往往
见擒，而景之守将广陵冯延鲁、光州张绍、舒州周祚、泰州方讷、泗州范再遇等，
或走或降，皆不能守，虽景君臣亦皆震慑，奉表称臣，愿割土地、输贡赋，以效
诚款，而仁赡独坚守，不可下。世宗使景所遣使者孙晟等至城下示之，仁赡子崇
谏幸其父病，谋与诸将出降，仁赡立命斩之，监军使周廷构哭于中门救之，不得，
于是士卒皆感泣，愿以死守。
三月，仁赡病甚，已不知人，其副使孙羽诈为仁赡书，以城降。世宗命舁仁
赡至帐前，叹嗟久之，赐以玉带、御马，复使入城养疾，是日卒。制曰：“刘仁
赡尽忠所事，抗节无亏，前代名臣，几人可比！予之南伐，得尔为多。”乃拜仁
赡检校太尉兼中书令、天平军节度使。仁赡不能受命而卒，年五十八。
世宗遣使吊祭，丧事官给，追封彭城郡王，以其子崇赞为怀州刺史，赐庄宅
各一区。李景闻仁赡卒，亦赠太师。寿州故治寿春，世宗以其难克，遂徙城下蔡，
而复其军曰忠正军，曰：“吾以旌仁赡之节也。”[1]
《南唐书》中的记载：
刘仁赡，字守惠，淮阴洪泽人，父金。事吴武王，有战功，至濠州团练使。长子仁规，娶武王女，贵于其国，尝为清淮军节度使，任赡略通儒术。好兵书。有名于国中，事烈祖，历黄袁二州刺史，入为龙卫军都虞侯。拜鄂州节度使，元宗伐楚。仁赡帅州师克巴陵。抚纳降附。甚得人心。保大中，湖湘戍兵溃归，复失故楚地，上书者多谓周人有南侵之谋，淮上石偶人言，元宗闻而恶之，断其首，自六月至冬不雨。长淮可涉。民流入周边城。遮杀之。不能禁。唐亦兴屯田，修边备，以寿州最为要地，十三年。徙仁赡为清淮军节度使，自杨氏有吴，岁暮淮涸。辄增戍以备侵轶。惟之把线。监军吴延绍。以为无事，徙费粮糗罢之。仁赡表陈不可罢，未及行，周已遣将李毂，王彦超，韩令坤等，帅师大入。诏书暴我纳李金全，援李守贞，慕容彦超，结契丹太原之罪，报至，上下失色。仁赡独部分号令。宴劳吏士。间瑕如平时，十一月。出兵破城南大栅。杀周兵数千人。元宗遣神武统军刘彦贞将三万人救寿州。十四年正月，彦贞至来远镇，距寿州二百里。军容甚盛，李毂烧营夜遁，保正阳。彦贞率战舰数百艘，溯淮而上，仁赡曰：敌已畏君矣，当持重养盛以俟间。若遽求战而不能胜，则大事去矣，彦贞不从，仁赡曰：周人遁，必设伏，遇之，将败绩，乃率励其下。益兵固守。彦贞果大败，没于阵，伏尸三十余里，亡戈甲三十万，周世宗自将攻城，屯于城西北淝水之阳。徵宋亳陈颖许秦徐宿州丁夫数十万。备攻城云梯洞屋。下临城中，数道同时进攻，填堑陷壁。昼夜不少休。如是者累月。每鼓角四发，声震墙壁皆动，我援兵在外者，见利辄进。常陷伏中，以故屡败而终不悟。仁赡虽知外援之败，意气益壮，觇世宗在城下据胡床督攻城，仁赡素善射，自引弓射之，箭去胡床数步堕，世宗命进胡床于简堕处，后箭复远数步而堕。仁赡知之，投弓于地曰：“若天果不佑唐耶？吾有死于城下耳，终不失节。”于是世宗遣中使来谕曰：“知卿忠义，然士民何罪？”又亲驾临城招之，皆不从。自正月至四月不可下，世宗还京师，杨、泰、滁、和、舒、蕲诸州，皆复为唐守，涡口定远周兵戍守者，亦皆为我师袭破，江左几复振，而寿州之围独不解，元宗遣元帅齐王景达，以兵数万来援。分重兵据紫金山。列寨十余处，与城中传烽相应。筑甬道抵城，通粮饷，六月，仁赡出兵，杀周兵数百焚攻城洞屋甚众，周将李重进等兵力颇屈，仁赡因请乘世宗之归，以边镐守城，自出决战，景达畏懦，又方任陈觉，固不许。仁赡愤郁得疾，少子崇谏，夜泛小舟渡淮，谋纾家祸。为军校所执。仁赡命腰斩之，监军使文德殿使周廷构哭于中门，又求救于仁赡妻薛氏，薛氏曰：崇谏幼子，固所不忍，然贷其死，则刘氏为不忠之门，促命斩之，然后成丧，闻者皆为出涕，十五年二月，世宗复亲征，屡战皆克，唐军被俘馘者四万人，余众不能复整。朱元，朱仁裕、孙lin皆降周，仁赡闻之，扼吭愤叹，世宗知寿州且下，心独嘉仁赡之忠，恐城破杀之，乃下诏谕使自择祸福，三月甲辰。又耀兵城北，而仁赡已困笃，不知人，监军周廷构、营田副使孙羽等，为仁赡表请降，戊申，世宗次城北受之，舁仁赡至幄前，抚劳嘉叹，拜天平军节度使，兼中书令，命还城养疾，辛亥，昼晦，两沙如，世宗在下蔡，疑有变，驰骑觇之，乃仁赡卒，年五十八，州人皆哭，偏裨及士卒，自尽以殉者数十人，世宗遣使吊祭，追封彭城郡王，录其子崇（言赞）为怀州刺史，赐庄宅各一区，元宗闻仁赡死，哭之痛，赠太师中书令，谥忠肃，叹曰：仁赡有知，其肯舍我而受周耶，是夕，梦仁赡若拜谢庭中，加封卫王，后主立，进封越王，开宝中，仁赡子崇谅为进奉使，太祖嘉其忠臣之后，特命为都官郎中，仁赡至今庙食寿春不绝。
论曰：政和中，先君会稽公为淮西常平使者，实请于朝，例仁赡于典祀，且名其庙曰忠显，后又尝寓家寿春,方世宗攻下寿州,废为寿春县,而徙寿州于下蔡,故寿春父老,喜言仁赡死时事.言其夫人不食五日而卒,今传记所不载.庙在邑中,岁时奉祀甚盛,乾道淳熙之间,予游蜀,在成都见梓潼令金军所藏周世宗除仁赡天平军节度使告身,白纸书,墨色印文皆如新,金君言:仁赡独一裔孙,卖药新安市,客死无后,故得之,其词与王溥所修周世宗实录皆合,若欧阳五代史所称,,尽忠所事,抗节无亏,前代各臣.几人可比.予之南伐,得汝为多,盖摘取制中语载之,本不相联属,又颇有润色也.以仁赡之忠,天报之宜如何，而其后于今遂绝，天理之难知如此，可悲也夫。